IX. AD ROMANUM ARCHIEPISCOPUM RAVENNATEM.  Fragmentum.  -- (  Anno  889.) [Apud Gratianum I  Decr.  LXIII, c. 12.]
STEPHANUS episcopus servus servorum Dei, ROMANO archiepiscopo Ravennati.
Nosse tuam fraternitatem volumus ad nostras aures fore perventum Imolensem episcopum ab hac luce migrasse, in cujus successoris electione populi divisionem provenisse audivimus. Quod quia saepe contingere solet non adeo miramur. Verumtamen in hoc tuam plurimum oportet adhiberi sollicitudinem, ut convocato clero, et populo, talis ibi eligatur per Dei misericordiam, cui sacri non obvient canones. Sacerdotum quippe est electio: et fidelis populi consensus adhidendus est, quia docendus est populus, non sequendus.
(quaerentibus singulis quae sua sunt,
non quae Jesu Christi)